open-index/open-wikipedia-markdown huggingface dataset:
সালোনি মালহোত্রা

**সালোনি মালহোত্রা** হলেন দেশিক্রু- এর প্রতিষ্ঠাতা এবং সিইও। এটি একটি আইটি-সক্ষম পরিষেবা সংস্থা যা ভারতের তামিলনাড়ু এবং কর্ণাটকের গ্রামীণ এলাকায় ব্যাক-অফিস ও সহায়তা পরিষেবা প্রদান করে। তিনি রাজ্যের গ্রামীণ অঞ্চলে বিজনেস প্রসেস আউটসোর্সিং (বিপিও) কোম্পানি প্রতিষ্ঠা করার জন্য কাজ করেছেন এবং ছোট গ্রাম থেকে পূর্বে অনভিজ্ঞ এবং অ-প্রশিক্ষণপ্রাপ্ত লোকদের নিয়োগ করেছেন।

## কর্মজীবন
সালোনি মহারাষ্ট্র রাজ্যের পুনে বিশ্ববিদ্যালয় থেকে তাঁর ইঞ্জিনিয়ারিং ডিগ্রি অর্জন করেছেন। তিনি দিল্লিতে অবস্থিত একটি নতুন ইন্টার-অ্যাক্টিভ মাধ্যম, *ওয়েব চাটনিতে* তাঁর কর্মজীবন শুরু করেছিলেন। তিনি আইআইটি মাদ্রাজের টিনেট গোষ্ঠীর অধ্যাপক ঝুনঝুনওয়ালার সংস্পর্শে এসে এই ধারণাটি নিয়ে কাজ শুরু করেন।

সালোনি মালহোত্রার কোম্পানি দেশিক্রু এই উদ্ভাবনী পদ্ধতির জন্য স্বীকৃতি পেয়েছে। ভারতের দক্ষিণাঞ্চলীয় রাজ্য তামিলনাড়ু, কর্ণাটক এবং গুজরাটে দেশিক্রু-এর গ্রামীণ ডেলিভারি সেন্টার রয়েছে এবং তারা এই গ্রামগুলি থেকে ৯০০ জনেরও বেশি লোককে নিয়োগ করেছে। তিনি বর্তমানে দেশিক্রু-এর পরিচালনা পর্ষদে রয়েছেন।

## পুরস্কার

* মনোনীত : এমটিভি ইয়ুথ আইকন ২০০৮
* ভারতের রাষ্ট্রপতির উপস্থিতিতে সিআইআই কর্তৃক সহায়তা প্রদান করা হয়েছে।

: ^ 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় নারী কোম্পানি প্রতিষ্ঠাতা
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:ভারতীয় প্রধান নির্বাহী
মালিনী এন মেনন

**মালিনী এন মেনন** সংযুক্ত আরব আমিরাতে বসবাসকারী একজন ভারতীয় উদ্যোক্তা। তিনি আইডিইএ (পূর্বে ইণ্ডিয়ান এক্সপ্রেশনস নামে পরিচিত) এর প্রতিষ্ঠাতা এবং ব্যবস্থাপনা পরিচালক। এটি একটি ব্যবসায়িক ধারণা এবং নেটওয়ার্ক সুবিধা প্রদানকারী সংস্থা যা ব্র্যাণ্ডেড ব্যবসায়িক ইভেন্ট এবং জনসংযোগ উদ্যোগের আইপি বিকাশে নিযুক্ত, যারা স্থিতিশীল বিনিয়োগকারীদের প্রচার এবং অধিগ্রহণের ওপর দৃষ্টি নিবদ্ধ করে। এটি সংযুক্ত আরব আমিরাতের দুবাইয়ের ডিএমসিসি মুক্ত অঞ্চলের অধীনে জুমেইরাহ লেক টাওয়ারে অবস্থিত।

২০১৫ সাল থেকে, তিনি সংযুক্ত আরব আমিরাত সরকারের বেশ কয়েকটি উদ্যোগের সাথে জড়িত। তিনি দুবাই মহিলা প্রতিষ্ঠানের উদ্যোগেও অবদান রাখেন এবং গ্লোবাল উইমেন'স ফোরাম দুবাইয়ের একাধিক সংস্করণে উপদেষ্টা হিসেবে কাজ করেন। ২০১৯ সালে, সিএনবিসি আরাবিয়ার সাথে অংশীদারিত্বে, তিনি এবিএলএফ টকস টিভি সিরিজ চালু করেন, যেখানে এশীয় সরকার এবং ব্যবসায়ী নেতাদের নিয়ে ৩ মিনিটের পর্বে ছয়টি নেতৃত্বের বিষয়বস্তু নিয়ে আলোচনা করা হয়।

## কর্মজীবন
২০০৭ সালে, তিনি ইণ্ডিয়ান এক্সপ্রেশনস প্রতিষ্ঠা করেন, যা এখন আইডিইএ নামে পরিচিত।

২০১০ সালের মে মাসে, মালিনী মেননের কোম্পানি আইডিইএ এবং রাজেন কিলাচাঁদ নলেজ ফাউণ্ডেশনের যৌথ উদ্যোগে ভারত-সংযুক্ত আরব আমিরাত নলেজ ফোরাম প্রতিষ্ঠিত হয়, যার মাধ্যমে ভারত এবং সংযুক্ত আরব আমিরাতের মধ্যে সহযোগিতার সম্ভাব্য ক্ষেত্রগুলি নিয়ে আলোচনা করা হয়।

ভারতীয় উপমহাদেশ, মধ্যপ্রাচ্য এবং দূরপ্রাচ্যের মধ্যে এশীয় সম্পর্ক উন্নয়নে মালিনীর কাজের প্রশংসা করেছেন সংযুক্ত আরব আমিরাতের সংস্কৃতি, যুব ও সম্প্রদায় উন্নয়ন মন্ত্রী শেখ নাহায়ান মাবারক আল-নাহায়ান; সংযুক্ত আরব আমিরাতের অর্থনীতি মন্ত্রী সুলতান বিন সাঈদ আল মনসুরি; কাতারের দোহা ব্যাংকে পরিচালনা পর্ষদের চেয়ারম্যান শেখ ফাহাদ বিন মোহাম্মদ বিন জাবর আল-থানি; জিসিসি চেম্বার্স ফেডারেশনের চেয়ারম্যান এবং ওমান চেম্বার অফ কমার্স অ্যাণ্ড ইণ্ডাস্ট্রির চেয়ারম্যান খলিল আবদুল্লাহ আল খোনজি; ওমানটেলের সিইও  আমের বিন আওয়াদ আল রাওয়াস প্রমুখ।

তাঁর উদ্যোগগুলি পাকিস্তান অবজারভার, জাওয়া, দ্য হিন্দু, আরব নিউজ; খালিজ টাইমস, আল বাওয়াবা,[৬] গাল্ফ টাইমস, দ্য ন্যাশনাল, পেনিনসুলা, এমিরেটস নিউ এজেন্সি, টাইমস অফ ওমান,[  গাল্ফ নিউজ,[১২] মাস্কাট ডেইলি, গাল্ফ টুডে, হেরাল্ড এবং দুবাই ক্রনিকল -এর মতো সংবাদমাধ্যমগুলি দ্বারা প্রচারিত হয়েছে, এছাড়াও আছে জনপ্রিয় টিভি অনুষ্ঠান জি কানেক্ট।

## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
সুজান ওস্টেন

**কার্লোটা সুজান ওস্টেন** (২০ জুন ১৯৪৪ - ২৮ অক্টোবর ২০২৪) ছিলেন একজন সুইডিশ চলচ্চিত্র পরিচালক, মঞ্চ পরিচালক এবং চিত্রনাট্যকার।  তিনি *দ্য মোজার্ট ব্রাদার্স* ছবির জন্য *২২তম গুল্ডব্যাগে* পুরস্কার অনুষ্ঠানে সেরা পরিচালকের পুরস্কার জিতেছেন। 

## জীবনী
সুজান ওস্টেন ১৯৪৪ সালের ২০ জুন স্টকহোমে জন্মগ্রহণ করেন। তিনি ছিলেন হাতিয়ার নির্মাতা কার্ল অটো ওস্টেন (১৯১২-১৯৭০) -এর কন্যা। কার্ল  নাৎসি শাসনকালে থেকে সুইডেনে পালিয়ে এসেছিলেন। সুজানের মা ছিল চলচ্চিত্র সমালোচক গের্ড ওস্টেন। পুরুষ-শাসিত চলচ্চিত্র শিল্পে গের্ড ওস্টেনের চলচ্চিত্র পরিচালনার হতাশাজনক প্রচেষ্টাই ছিল মেয়ে সুজানের প্রথম চলচ্চিত্র *মাম্মা* (১৯৮২) -এর বিষয়বস্তু। সুজানের বাবা-মা ১৯৪১ সালে বিয়ে করেছিলেন কিন্তু সুজান যখন ছোট ছিলেন তখনই তাদের বিবাহবিচ্ছেদ ঘটে। ১৯৬৩ সালে, ওস্টেন ভিগবিহোমস্কোলান উচ্চ বিদ্যালয় থেকে যেখানে ভাষা এবং সৃজনশীল বিষয়ের উপর   স্নাতক ডিগ্রি অর্জন করেন। এরপর তিনি লুন্ড বিশ্ববিদ্যালয়ে শিল্প, সাহিত্য এবং ইতিহাস অধ্যয়ন করেন, যেখানে তিনি বিশ্ববিদ্যালয়ের নাট্যদলের নির্দেশনা শুরু করেন।

ওস্টেন ২০২৪ সালের ২৮ অক্টোবর ৮০ বছর বয়সে মারা যান।  মৃত্যুর আগে তার হৃদযন্ত্রের অস্ত্রোপচার করা হয়েছিল। 

## চলচ্চিত্র
ওস্টেন প্রথমে টেলিভিশনের জন্য নির্মিত দুটি চলচ্চিত্রে কাজ করেন করেন। *মোয়া ওস্টেন ওচ স্টেলা (*মোয়া, ওস্টেন এবং স্টেলা) নামক টেলিভিশন চলচ্চিত্রটির চিত্রনাট্য লেখিকা ছিলেন ওস্টেন। এরপর তিনি *বার্ন আই আফ্রিকা* (আফ্রিকায় শিশুরা) নামক টেলিভিশন চলচ্চিত্রের পরিচালনা করেন।

সুজানের নির্দেশিত প্রথম পূর্ণদৈর্ঘ্য চলচ্চিত্র ছিল মাম্মা (১৯৮২)।

তার মঞ্চ প্রযোজনার মতো, তার চলচ্চিত্রগুলিও রাজনৈতিক বিষয়ের উপর ভিত্তি করে রচিত। উদাহরণস্বরূপ; ১৯৯০ সালে তার পরিচালিত চলচ্চিত্র *স্কাইডস্যাঙ্গেলন* (*দ্য গার্ডিয়ান অ্যাঞ্জেল*, ১৯৯০) চলচ্চিত্রটি রাজনৈতিক সন্ত্রাসবাদকে কেন্দ্র করে নির্মিত, যার পটভূমি ২০শ শতকের শুরুর দিকে সুইডেনে গণতন্ত্রের দাবিতে সংঘটিত দাঙ্গা। অন্যদিকে *তালা! দেত আ’র সো মর্কত* (*স্পিক আপ! ইটস সো ডার্ক*) চলচ্চিত্রটি ১৯৮০ ও ৯০ এর দশকে সুইডেনে ছড়িয়ে পড়া নতুন নাৎসিবাদের ঢেউ এবং সুইডিশ তরুণদের বেকারত্বের মধ্যে সম্পর্ক নিয়ে নির্মিত। *তা*অন্যদিকে *তালা! দেত আ’র সো মর্কত* (*স্পিক আপ! ইটস সো ডার্ক*) চলচ্চিত্রটি ১৯৮০ ও ৯০ এর দশকে সুইডেনে ছড়িয়ে পড়া নতুন নাৎসিবাদের ঢেউ এবং সুইডিশ তরুণদের বেকারত্বের মধ্যে সম্পর্ক নিয়ে নির্মিত।

*ব্রোদেরনা মোজার্ট* (*দ্য মোজার্ট ব্রাদার্স*, ১৯৮৬) চলচ্চিত্রের পরিচালনার জন্য ওস্টেন ১৯৮৭ সালে সুইডেনের গুল্ডবাগে পুরস্কার অনুষ্ঠানে শ্রেষ্ঠ পরিচালক হিসেবে সম্মানিত হন। *দ্য গার্ডিয়ান অ্যাঞ্জেল* ১৯৯০ সালে কান চলচ্চিত্র উতসবে আন সার্টেন রিগার্ড সম্মাননার জন্য নির্বাচিত হয়েছিল।

### শিশু চলচ্চিত্রের দূত
২০১৪ সালের নভেম্বরে, *সুইডিশ ফিল্ম ইনস্টিটিউটএর* পক্ষ থেকে ওস্টেনকে সুইডেনের প্রথম শিশু চলচ্চিত্র দূত নিযুক্ত করা হয়। এই ভূমিকায়, ওস্টেন দেশের শিশুদের জন্য নির্মিত চলচ্চিত্রের উন্নয়নের জন্য কাজ করেছিলেন। সুইডেনের চলচ্চিত্রের এই বিশেষ পদটির স্থাপনা হয়েছিল ২০১৫ সালে। 

## নির্বাচিত চলচ্চিত্র তালিকা

* *মামা (১৯৮২)*
* *দ্য মোজার্ট ব্রাদার্স (১৯৮৬)*
* *লেথাল ফিল্ম (১৯৮৮)*
* *দ্য গার্ডিয়ান অ্যাঞ্জেল (১৯৯০)*
* *স্পিক আপ! ইটস সো ডার্ক (১৯৯৩)*
* *দ্য গার্ল, দ্য মাদার অ্যান্ড দ্য ডেমনস (২০১৬)*

## তথ্যসূত্র

বিষয়শ্রেণী:সুয়েডীয় চলচ্চিত্র পরিচালক
বিষয়শ্রেণী:২০২৪-এ মৃত্যু
বিষয়শ্রেণী:১৯৪৪-এ জন্ম
মা: জ্বীন ৩

**মা: জ্বীন ৩** হলো ২০২৫ সালের একটি বাংলা ভাষার বাংলাদেশী ভৌতিক চলচ্চিত্র। জাজ মাল্টিমিডিয়ার ব্যানারে প্রযোজনার পাশাপাশি গল্প, চিত্রনাট্য ও সংলাপ লিখেছেন আব্দুল আজিজ এবং পরিচালনা করেছেন কামরুজ্জামান রুমান। প্রধান চরিত্রে অভিনয় করেছেন সজল নূর ও নুসরাত ফারিয়া। এটি জ্বীন (২০২৩) ও মোনা: জ্বীন-২ (২০২৪) চলচ্চিত্র ধারাবাহিকের তৃতীয় কিস্তি।

চলচ্চিত্রটি ঈদে প্রেক্ষাগৃহে মুক্তি পায় এবং দর্শকদের কাছ থেকে মিশ্র প্রতিক্রিয়া পায়। তবে ঈদে মুক্তি প্রাপ্ত অন্য চলচ্চিত্রের তুলনায় দর্শক চাহিদা কম থাকায় দুই সপ্তাহের মধ্যে স্টার সিনেপ্লেক্স থেকে সিনেমাটি নামিয়ে ফেলা হয়।

## পটভূমি
সুমন নামে একটি ছেলে অলৌকিক ভাবে বেঁচে ফেরে। বিশ্ববিদ্যালয়ের মনোবিজ্ঞানের শিক্ষক বিজয় তাঁর শিক্ষার্থী ও চেয়ারম্যান কন্যা ফারিয়ার অনুরোধে গ্রামে আসেন এই রহস্য উন্মোচন করতে। সুমন ও ফারিয়া একই গ্রামের বাসিন্দা এবং ফারিয়ার দৃষ্টিতে সুমনের ফিরে আসার ঘটনা যুক্তির বাইরে।

বিজয় বিজ্ঞানমনস্ক মানুষ হিসেবে ঘটনাটিকে বিশ্লেষণ করতে চান বাস্তবতার চোখে। কিন্তু গ্রামে আসার পর থেকেই তিনি নানা অস্বাভাবিক ও অদ্ভুত ঘটনার মুখোমুখি হতে থাকেন। একসময় তিনিও রহস্যের জালে জড়িয়ে পড়েন এবং বুঝে উঠতে পারেন না কোনটা বাস্তব আর কোনটা কল্পনা।

শেষে বিজয়ের স্যার এলাহি বিজয়কে জ্বীনের আছর থেকে রক্ষা করে। পরে সে চেষ্টা করে সুমনকে জ্বীনের আছর থেকে রক্ষা করতে। কিন্তু সে ব্যর্থ হয়। সুমনের মায়ের দোয়া সুমনকে জ্বীন থেকে মুক্ত করে দেয়। জ্বীন তখন সুমনের শরীর ছেড়ে ফারিয়ার শরীরে ঢুকে পড়ে। তারপর সে বলে সে মা হতে চেয়েছিল। তখন জ্বীন ফারিয়ার শরীর থেকে বেরিয়ে যায় এবং ফারিয়া অজ্ঞান হয়ে যায়। এভাবেই চলচ্চিত্রটি শেষ হয়।

## অভিনয়শিল্পী
* বিজয় চরিত্রে সজল নূর
* ফারিয়া চরিত্রে নুসরাত ফারিয়া
* তানিয়া আহমেদ
* এলাহি চরিত্রে আহসানুল হক মিনু, অক্সফোর্ড বিশ্ববিদ্যালয়ের প্রাক্তন প্রফেসর
* আমজাদ চরিত্রে নাদের চৌধুরী, স্থানীয় চেয়ারম্যান 
* হারুন রশিদ
* মোস্তফা হীরা
## উৎপাদন
২০২৩ সালে প্রথম কিস্তি জ্বীন, ২০২৪ সালে ছবির দ্বিতীয় অধ্যায় মোনা: জ্বীন-২ । এরপর তৃতীয় পর্ব হিসেবে জ্বীন চলচ্চিত্র ধারাবাহিকের তৃতীয় সিনেমা জ্বীন ৩ মুক্তি পায়। সিনেমাটি ময়মনসিংহের বাস্তব ঘটনার ছায়া অবলম্বনে নির্মাণ করা হয়েছে বলে দাবি করা হয়।

সিনেমাটির চিত্রগ্রহণ হওযার সময় আবদুন নূর সজলের যুক্ত হওয়ার কথা প্রকাশ করা হলেও সিনেমার কাজ সম্পূর্ণ হয়ে যাওয়ার পর নায়িকা হিসেবে নুসরাত ফারিয়ার নাম প্রকাশ করা হয়। এই চলচ্চিত্রের মাধ্যমে নুসরাত ফারিয়া সাত বছর পর জাজ মাল্টিমিডিয়ার সিনেমায় ফেরেন।

২০২৫ সালের ২৪ মার্চ বাংলাদেশ চলচ্চিত্র সার্টিফিকেশন বোর্ড থেকে সর্ব সাধরণের সামনে প্রদর্শনের অনাপত্তি সনদ পায়।

## সঙ্গীত
‘কন্যা’ শিরোনামের গানটির কথা লিখেছেন রবিউল ইসলাম জীবন এবং গানটি গেয়েছেন ইমরান মাহমুদুল ও দিলশাদ নাহার কনা। ইউটিউবে কুড়ি দিনে গানটি এক কোটিরও বেশিবার দেখা হয়।

## মুক্তি
চলচ্চিত্রটি ২০২৫ সালের ৩১শে মার্চ ঈদুল ফিতর উপলক্ষে বরবাদ, জংলি, দাগি, চক্কর ৩০২ ও অন্তরাত্মার সাথে সংঘর্ষে বাংলাদেশের প্রেক্ষাগৃহে মুক্তি পায়।

জ্বীন ৩ সিনেমার এক সংবাদ সম্মেলনে জানানো হয়, সিনেমা হলে মুক্তির ৪ মাসের মধ্যে আইস্ক্রিনে প্রকাশ করা হবে।

## তথ্যসূত্র

## বহিঃসংযোগ
* 
* 

বিষয়শ্রেণী:২০২৫-এর চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলা ভাষার লোমহর্ষক চলচ্চিত্র
বিষয়শ্রেণী:বাংলাদেশী লোমহর্ষক চলচ্চিত্র
বিষয়শ্রেণী:ইমরান মাহমুদুল সুরারোপিত চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র
সুস্মিতা মোহান্তি

ডঃ **সুস্মিতা মোহান্তি** (জন্ম ১৯৭১) একজন ভারতীয় মহাকাশযান নকশাকার, মহাকাশ উদ্যোক্তা এবং জলবায়ু কর্মকাণ্ডের একজন সমর্থক। তিনি মহাকাশ সম্পর্কিত বিষয়গুলিতে তাঁর গবেষণার জন্য সুপরিচিত। তিনি ২০০৯ সালে ভারতের প্রথম বেসরকারি মহাকাশ স্টার্ট-আপ, আর্থ-টুঅরবিট-এর সহ-প্রতিষ্ঠা করেন। তিনি বিশ্বের একমাত্র মহাকাশ উদ্যোক্তা যিনি এশিয়া, ইউরোপ এবং উত্তর আমেরিকা এই তিনটি মহাদেশে কোম্পানি শুরু করেছেন। সুস্মিতা হলেন সেই অল্প কিছু লোকের মধ্যে একজন যিনি আর্কটিক এবং অ্যান্টার্কটিকা উভয় স্থানেই ভ্রমণ করেছেন।

## জীবনী
তিনি কটকে জন্মগ্রহণ করেন এবং আহমেদাবাদে বড় হয়ে ওঠেন। তাঁর বাবা নীলমণি মোহান্তি ভারতীয় মহাকাশ গবেষণা সংস্থার প্রাক্তন বিজ্ঞানী ছিলেন। বাবার থেকে তিনি মহাকাশ গবেষণায় উৎসাহিত হয়েছিলেন।

## কর্মজীবন
তিনি গুজরাট বিশ্ববিদ্যালয় থেকে বৈদ্যুতিক প্রকৌশলে স্নাতক ডিগ্রি এবং আহমেদাবাদের জাতীয় নকশা ইনস্টিটিউট থেকে শিল্প নকশায় স্নাতকোত্তর ডিগ্রি অর্জন করেছেন। তিনি স্ট্রাসবার্গের আন্তর্জাতিক মহাকাশ বিশ্ববিদ্যালয় থেকে মহাকাশ অধ্যয়নে স্নাতকোত্তর ডিগ্রি অর্জন করেছেন।

তিনি ২০০১ সালে সান ফ্রান্সিসকোতে অবস্থিত একটি মহাকাশ পরামর্শ সংস্থা মুনফ্রন্টের সহ-প্রতিষ্ঠা করেন, এটি মহাকাশ উদ্যোক্তা হিসেবে তাঁর প্রবেশের সূচনা করে। তিনি ২০০৪ সালে অস্ট্রিয়ার ভিয়েনায় একটি মহাকাশ স্থাপত্য এবং নকশা সংস্থা লিকুইফার সিস্টেম গ্রুপ (এলএসজি)-এর সহ-প্রতিষ্ঠা করেন। ক্যালিফোর্নিয়ায় থাকাকালীন তিনি দশ বছরেরও বেশি সময় ধরে আমেরিকান ইনস্টিটিউট অফ অ্যারোনটিক্স অ্যাণ্ড অ্যাস্ট্রোনটিক্স অ্যারোস্পেস আর্কিটেকচারের একজন বিশিষ্ট সদস্য হিসেবেও দায়িত্ব পালন করেছিলেন। ২০০৫ সালে, আন্তর্জাতিক সহযোগিতা প্রচারের জন্য তাঁকে আন্তর্জাতিক অর্জন পুরস্কারে ভূষিত করা হয়। ২০১২ সালে *[[ফাইন্যান্সিয়াল টাইমস|ফিনান্সিয়াল টাইমস]]* ম্যাগাজিনের নজরে থাকা ২৫ জন ভারতীয়ের তালিকায় তাঁকে অন্তর্ভুক্ত করা হয় এবং ২০১৭ সালে *ফরচুন* ম্যাগাজিনের প্রথম প্রচ্ছদেও তাঁর স্থান হয়।

তিনি ২০১৬ থেকে ২০১৯ সাল পর্যন্ত টানা তিন বছরের জন্য ওয়ার্ল্ড ইকোনমিক ফোরামের গ্লোবাল ফিউচার কাউন্সিল ফর স্পেস টেকনোলজিসে মনোনীত হয়েছিলেন। ২০১৯ সালের জন্য বিবিসির বিশ্বজুড়ে ১০০ জন অনুপ্রেরণাদায়ক এবং প্রভাবশালী নারীর তালিকায় তাঁকে অন্তর্ভুক্ত করা হয়েছিল।

## তথ্যসূত্র

বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় প্রকৌশলী
বিষয়শ্রেণী:ওড়িশার নারী ব্যবসায়ী
বিষয়শ্রেণী:ভারতীয় নারী প্রকৌশলী
বিষয়শ্রেণী:গুজরাত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী সক্রিয়কর্মী
বিষয়শ্রেণী:ভারতীয় মহাকাশ প্রকৌশলী
বিষয়শ্রেণী:জীবিত ব্যক্তি
বিষয়শ্রেণী:১৯৭১-এ জন্ম
সিসেলা কাইল

**সিসেলা মারিয়া কাইল** (জন্ম: ১৭ মার্চ ১৯৫৭, সুইডেনের গোথেনবার্গের ওর্গ্রিতে ) একজন সুইডিশ অভিনেত্রী, নাট্য পরিচালক এবং কৌতুকাভিনেতা।

## জীবনী

### প্রাথমিক জীবন
সিসেলা কাইলের পিতামাতার নাম পার গুনার কাইল এবং গানহিল্ড কাইল নে কার্লসনের।  তিনি গোথেনবার্গের বহিঃস্থ অঞ্চল পার্টিলেতে বড় হয়ে  উঠেছেন। 

তিনি নাটক ও থিয়েটারের প্রতি খুব আগ্রহী ছিলেন এবং গোথেনবার্গের একটি নাট্য দলের সদস্যও ছিলেন। ১৯৭৬ সালে বতিনি একজন অস্থায়ী শিক্ষক হিসেবে কাজ শুরু করেন এবং ১৯৭৮ সালে তাকে স্টকহোমের থিয়েটার স্কুলে ভর্তি করা হয়। তিনি পিটার স্টর্মার, জেসিকা জানডেন, মারিয়া জোহানসন এবং টমাস নরস্ট্রোমের -এর মতো প্রমুখ বিখ্যাত ব্যাক্তিদের সাথে একই ক্লাসে পড়াশোনা করেছেন। 

### কর্মজীবন
কাইল অসংখ্য নাট্য প্রযোজনায় অভিনয় করেছেন। তিনি স্টকহোম সিটি থিয়েটার, রয়েল ড্রামাটিক থিয়েটার, বুলেভার্ডটিটার্ন এবং হ্যামবার্গার বোর্সের মতো বেশ কয়েকটি নাট্য দলের সাথে যুক্ত ছিলেন। তিনি প্রথম দিকে একজন কৌতুকাভিনেতা হিসেবে নিজেকে প্রতিষ্ঠিত করেছিলেন। কাইল *রেভিজোর্ন* (১৯৯০) এবং *ওঙ্কেল ভাঞ্জা* (১৯৯৪) নাটকের প্রযোজনায়ও গুরুতর ভূমিকা পালন করেছিলেন। 

কাইল বিভিন্ন টেলিভিশন ধারাবাহিকেও অভিনয় করেছেন, যার মধ্যে রয়েছে এসভিটি-তে প্রচারিত *স্কেরগোর্ডসডক্টোর্ন*, *তিয়াট ওম মাত* এবং *পিস্টভাক্ট।*  কাইল *টিভি ফোর* -এ সম্প্রচারিত কৌতুক অনুষ্ঠান*পারলামেন্টেট*-এ কৌতুক অভিনেতা হিসেবে উপস্থিত ছিলেন।  এছাড়াও, তিনি বছরের পর বছর সুইডেনের রেডিও অনুষ্ঠান *স্পানারনা*-তেও একাধিকবার অংশগ্রহণ করেছেন। 

কাইল সুইডেনের রেডিও অনুষ্ঠান *সোমার ই পি ওয়ান* -এ নিজের জীবন নিয়ে একাধিক পর্ব উপস্থাপন করেছেন, যেখানে তিনি ১৯৯৪, ২০০০, ২০০৫ এবং ২০১৯ সালে তার জীবনের বিভিন্ন অভিজ্ঞতা শেয়ার করেছেন। কাইল বেশ কয়েকবার বার্ষিক চলচ্চিত্র উৎসব গুল্ডব্যাগেন -এর  উপস্থাপনার দায়িত্ব পালন করেছেন। 

কাইল *লিভেট আর এন শ্লাগার* (২০০০) এবং কৌতুকধর্মী চলচ্চিত্র *কপস* (২০০৩)-এ অভিনয় করেছেন। 

২০১১ সালে কাইল নাট্য পরিচালক হিসেবে আত্মপ্রকাশ করেন। তিনি স্টকহোম সিটি থিয়েটারে অ্যালান আইকবোর্নের *ভ্যেনার*  নাটকটি পরিচালনা করেন। এছাড়াও, ক্যারিন মানহেইমারের *ই সিস্তা মিনিটেন* এবং ক্রিস লির *ডেট কান দু ড্রোমা ওম হিল্ডা* ইত্যাদি নাটক পরিচালনা করেছেন। 

পরবর্তী বছরগুলোতে তিনি এসভিটি চ্যানেলের ধারাবাহিক *ফ্রোকেন ফ্রিমানস ক্রিগ*-এ দাগমার ফ্রিমান চরিত্রে প্রধান ভূমিকায় অভিনয় করেছেন। 

## ব্যক্তিগত জীবন
২০১১ সাল থেকে, তিনি পের নারোস্কিনের সাথে সম্পর্কে রয়েছেন। 

কাইল নাট্যমঞ্চে তার অবদানের জন্য পাঁচবার গুল্ডমাস্কেন পুরস্কার পেয়েছেন। 

## তথ্যসূত্র

বিষয়শ্রেণী:২০শ শতাব্দীর সুয়েডীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:সুয়েডীয় কৌতুকাভিনেত্রী
সবিতা জয়রাজ

**সবিতা জয়রাজ** একজন ভারতীয় পোশাক ডিজাইনার (পোশাক পরিকল্পক) এবং অভিনেত্রী, যিনি মালয়ালম সিনেমায় কাজ করেন।

## কর্মজীবন
নব্বইয়ের দশকে মালায়ালাম চলচ্চিত্র জগতে একজন পোশাক ডিজাইনার হিসেবে সবিতা তার কর্মজীবন শুরু করেন। তিনি নয়টি মালায়ালাম চলচ্চিত্র এবং একটি হিন্দি চলচ্চিত্রে পোশাক পরিকল্পক হিসেবে কাজ করেছিলেন। *কন্নকি* চলচ্চিত্রে পোশাক ডিজাইনের জন্য সবিতা সেরা পোশাক ডিজাইনার হিসাবে কেরালা রাজ্য পুরস্কার জিতেছিল। পরবর্তীতে তিনি চলচ্চিত্রে ছোট ছোট চরিত্রে অভিনয় শুরু করেন। সবিতা অভিনেতা জয়রামের সাথে পাকর্ণত্তম চলচ্চিত্রে মুখ্য ভূমিকায় অভিনয় করেন। ২০১৭ সালে তিনি *প্রকৃতি* নামের একটি স্বল্পদৈর্ঘ্য চলচ্চিত্রে অভিনয় করেন, যেখানে তিনি একজন আলোকচিত্রীর চরিত্রে অভিনয়। তিনি জয়রাজের পুরস্কারপ্রাপ্ত ছবি *ওটাল*-এ মলি নামে একজন করুণাময় মাতৃস্থানীয়া চরিত্রের ভূমিকায় অভিনয় করেছিলেন।

## ব্যক্তিগত জীবন
সবিতা জয়রাজ চলচ্চিত্র নির্মাতা জয়রাজের সাথে বিবাহিত। তারা বেশ কয়েকটি প্রকল্পে একসাথে কাজ করেছেন। তাদের দুই সন্তান রয়েছে, ধনু জয়রাজ এবং কেশব জয়রাজ।

## চলচ্চিত্র তালিকা

## তথ্যসূত্র

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭৪-এ জন্ম
সোমা মণ্ডল

**সোমা মণ্ডল** (জন্ম ১৯৬৩) একজন ভারতীয় ব্যবসায়ী, যিনি ২০২১ সালের ১লা জানুয়ারী থেকে ২০২৩ সালের ৩০শে এপ্রিল পর্যন্ত স্টিল অথরিটি অফ ইন্ডিয়ার (সেইল) সভাপতি হিসেবে দায়িত্ব পালন করেছিলেন। বর্তমানে, ২০২৩ সালের ১ মে থেকে তিন বছরের জন্য তিনি ভারত সরকার কর্তৃক গঠিত পাবলিক এন্টারপ্রাইজেস সিলেকশন বোর্ডের (পিইএসবি) সদস্য। সোমা মণ্ডল কেবল *সেইল*-এর প্রথম মহিলা কার্যকরী পরিচালকই নন, তিনি কোম্পানির প্রথম মহিলা সভাপতিও ছিলেন। চেয়ারপারসন হিসেবে তিনি কর্পোরেশনের প্রধান নির্বাহীও ছিলেন। *সেইল* থেকে অবসর গ্রহণের পর, সোমা মণ্ডল এখন পাবলিক এন্টারপ্রাইজ সিলেকশন বোর্ডের সদস্য। শিল্পে তাঁর অপরিসীম অবদানের জন্য তিনি "ইস্পাতের রানী" নামে পরিচিত হয়েছেন, সোমা মণ্ডল ২০২২ এবং ২০২৩ সালে ফোর্বস কর্তৃক "বিশ্বের ১০০ জন সবচেয়ে ক্ষমতাধর নারীর" তালিকায় অন্তর্ভুক্ত হয়েছেন (২০২৩ সালে ৭০তম স্থান)।

## প্রারম্ভিক জীবন
সোমা মণ্ডল ভুবনেশ্বরের একটি বাঙালি মধ্যবিত্ত পরিবারে জন্মগ্রহণ করেন এবং বড় হয়ে ওঠেন। তাঁর বাবা ছিলেন একজন কৃষি অর্থনীতিবিদ। তিনি ১৯৮৪ সালে রাউরকেলার ন্যাশনাল ইনস্টিটিউট অফ টেকনোলজি থেকে ইলেকট্রিক্যাল ইঞ্জিনিয়ারিংয়ে স্নাতকোত্তর ডিগ্রি অর্জন করেন।

## কর্মজীবন
ধাতু শিল্পে সোমার ৩৫ বছরেরও বেশি অভিজ্ঞতা রয়েছে। তিনি নালকোতে একজন স্নাতক প্রকৌশলী প্রশিক্ষণার্থী হিসেবে তাঁর কর্মজীবন শুরু করেন এবং ২০১৪ সালে নালকোতে পরিচালক (বাণিজ্যিক) হিসেবে দায়িত্ব গ্রহণ করেন। তিনি ২০১৭ সালের মার্চ মাসে সেইল-এ পরিচালক (বাণিজ্যিক) হিসেবে যোগদান করেন। তিনি ২০২০ সালের ডিসেম্বরে অবসর গ্রহণকারী অনিল কুমার চৌধুরীর কাছ থেকে মহারত্ন পিএসইউ-এর চেয়ারপারসনের দায়িত্ব গ্রহণ করেন। তাঁর মেয়াদকালে, ২০২২ অর্থবছরে, *সেইল* প্রথমবারের মতো ১ লক্ষ কোটি টাকার রাজস্বের মাইলফলক অতিক্রম করে, ১ লক্ষ কোটি টাকার বেশি ব্যবসা সম্পন্ন ভারতীয় কোম্পানিগুলির একটি অভিজাত ক্লাবে প্রবেশ করে।

বিভিন্ন শিল্প ফোরামে অবদানের জন্য সোমা অ্যালুমিনিয়াম শিল্পে সুপরিচিত। ২০২১ সালের মার্চ মাসে তিনি কেন্দ্রীয় সরকারের পাবলিক এন্টারপ্রাইজেসের প্রতিনিধিত্বকারী সংস্থা স্ট্যাণ্ডিং কনফারেন্স অফ পাবলিক এন্টারপ্রাইজেস (স্কোপ) এর চেয়ারপারসন নির্বাচিত হন।

২০২৩ সালে, সোমা মণ্ডল ইটিপ্রাইম উইমেন লিডারশিপ অ্যাওয়ার্ডসে 'সিইও অফ দ্য ইয়ার' সম্মানিত হন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:জীবিত ব্যক্তি
আফ্রিজেন

**আফ্রিজেন বায়োলজিক্স অ্যান্ড ভ্যাকসিনস** একটি দক্ষিণ আফ্রিকান ওষুধ কোম্পানি। আফ্রিজেন একটি কোভিড ভ্যাকসিন তৈরি করেছে এবং যক্ষ্মা এবং এইচআইভির জন্য mRNA ভ্যাকসিন নিয়ে কাজ করছে। এটি কেপটাউন মেট্রোপলিটন পৌরসভা শহরে অবস্থিত।
## তথ্যসূত্র

বিষয়শ্রেণী:দক্ষিণ আফ্রিকার ঔষধ প্রস্তুতকারক কোম্পানি
বিষয়শ্রেণী:২০১৪-এ প্রতিষ্ঠিত ঔষধ প্রস্তুতকারক কোম্পানি
বিষয়শ্রেণী:টিকা উৎপাদনকারী
বিষয়শ্রেণী:কেপটাউন ভিত্তিক কোম্পানি
বরোদা ক্রিকেট অ্যাসোসিয়েশন স্টেডিয়াম

**বরোদা ক্রিকেট অ্যাসোসিয়েশন স্টেডিয়াম** (**বিসিএ স্টেডিয়াম**) বা **কোটাম্বি স্টেডিয়াম**, যা **বড়োদরা আন্তর্জাতিক ক্রিকেট স্টেডিয়াম** নামেও পরিচিত, এটি ভারতের গুজরাত রাজ্যের বড়োদরায় অবস্থিত ক্রিকেট স্টেডিয়াম। এই স্টেডিয়ামটি ঘরোয়া দল বরোদা ক্রিকেট অ্যাসোসিয়েশনের স্বাগতিক মাঠ হিসেবে ব্যবহৃত হয়।

২০২৪ সালে এই মাঠটি ওয়েস্ট ইন্ডিজ মহিলা দলের ভারত সফরে প্রথমবারের মতো আন্তর্জাতিক ক্রিকেট ম্যাচ আয়োজন করেন। এই স্টেডিয়ামে সফরের তিনটি ওডিআই ম্যাচ অনুষ্ঠিত হয়।

## ইতিহাস
জানুয়ারি ২০১৫-এ, গুজরাত সরকার এবং বরোদা ক্রিকেট অ্যাসোসিয়েশনের মধ্যে স্টেডিয়ামটির জন্য একটি সমঝোতা স্মারক স্বাক্ষরিত হয়, যা ২৯ একর জমি উন্নয়নের জন্য ২০০ কোটি টাকা ব্যয়ে বড়োদরার উপকণ্ঠে কোটাম্বিতে অবস্থিত স্টেডিয়ামটি তৈরি করা হবে। বরোদা ক্রিকেট অ্যাসোসিয়েশনের সদস্য অমিত পারিখ এবং বরোদা ক্রিকেট অ্যাসোসিয়েশনের সভাপতি প্রণব আমিনের নেতৃত্বে স্টেডিয়ামটি নির্মিত হয়েছিল।

## তথ্যসূত্র

## বহিঃসংযোগ
* ইএসপিএনক্রিকইনফো থেকে মাঠের পরিসংখ্যান

বিষয়শ্রেণী:গুজরাতের ক্রীড়া মাঠ
বিষয়শ্রেণী:গুজরাতের ক্রিকেট মাঠ
বিষয়শ্রেণী:বড়োদরায় ক্রীড়া
বিষয়শ্রেণী:বড়োদরার ভবন ও স্থাপনা
বিষয়শ্রেণী:২০২৪-এ সম্পন্ন ক্রীড়া মাঠ
বিষয়শ্রেণী:২০শ শতাব্দীতে ভারতের স্থাপত্য
যাইনুদ্দিন ইউসুফ শারাফুদ্দিন

**যাইনুদ্দিন ইউসুফ শারাফুদ্দিন** ( কুর্দি : زەین الدین یوسف کوڕی شەرەف الدین ) বা **জেনেদ্দীন** বা **জেনেদিন** ১৪শ শতাব্দীর একজন সুন্নি মুসলিম পণ্ডিত ছিলেন। একই সাথে তিনি কাজী (ইসলামী বিচারক) এবং সুফিবাদের 'আদাউইয়া তরিকার প্রাক্তন প্রধান ছিলেন।

## ঐতিহাসিক জীবনী
যাইনুদ্দিন জাওইয়াতে (সুফি আশ্রম) লেখা একটি শিলালিপি অনুসারে, তার বংশধরের ব্যক্তিরা বনু উমাইয়া গোত্র থেকে এসেছে। শিলালিপিতে তার সম্পূর্ণ বংশধর যেভাবে উল্লেখ করা হয়েছে: *জয়েন আদ-দ্বীন, শরফ আদ-দ্বীনের পুত্র, আল-হাসানের পুত্র, 'আদির পুত্র, সাখরের পুত্র, 'আদির পুত্র, মুসাফিরের পুত্র, ইসমাইলের পুত্র, মুসার পুত্র, আল-হাসানের পুত্র, মারওয়ানের পুত্র, আল-হাকামের পুত্র এবং উমাইয়ার পুত্র* । এই বংশধারার ক্রম আদাউইয়া তরিকার প্রধান শেখ আদি'র সাথে সংযুক্ত। এছাড়া  উমাইয়া খিলাফত এবং পরবর্তীতে বনু উমাইয়া গোত্রের পূর্বপুরুষ উমাইয়ার সাথেও এই বংশধারার ক্রম সংযুক্ত।

তার পিতা শরফ আদ-দীন ইবনে আল-হাসান মঙ্গোল আক্রমণের সময় নিহত হন। পরে যাইনুদ্দিন 'আদাউইয়া তরিকার প্রধানের পদ গ্রহণ করেন। তবে একের পর এক  মঙ্গোল শাসকদের আক্রমণ হওয়ার কথা ভেবে ও নিজের নিরাপত্তার কথা চিন্তা করে তিনি এই পদ থেকে সরে দাঁড়ান। তিনি মঙ্গোলদের তরিকার বিরুদ্ধে আক্রমণ করা থেকে বিরত রাখার জন্য ফাখর আদ-দিন ইবনে আদি নামে একজন প্রবীণকে তরিকার নতুন প্রধান নিযুক্ত করেন। ফাখর আদ-দিনের স্ত্রী মঙ্গোল বংশোদ্ভূত  ছিলেন। এরপর যাইনুদ্দিন জ্ঞান অর্জন এবং ইবাদতে নিজেকে নিবেদিত করার জন্য তার জন্মভূমি ছেড়ে মিশরে চলে যান।

মামলুক শাসক কালাউনের রাজত্বকালে তিনি কাজী হিসেবে দায়িত্ব পালন করেন। জায়েন আদ-দীন এক সাধাসিধে ও সন্ন্যাসীসুলভ জীবনযাপন করতেন। এছাড়া তিনি বেশিরভাগ সময় ইবাদতে রত থাকতেন। তিনি ১৩২৪ বা ১৩২৫ সালে কায়রোতে তার নিজস্ব জাওইয়াতে ইন্তেকাল করেন।

## সমাধিসৌধ
কায়রোর ঐতিহাসিক কারাফা নেক্রোপলিসে অবস্থিত জায়েন আদ-দিনের সমাধি একসময় জাওইয়া(আধ্যাত্মিক মঠ) ছিল। মামলুক স্থাপত্যশৈলীতে এই সমাধিসৌধটি নির্মাণ করা হয়। ১২৯৭ বা ১২৯৮ সালের দিকে মিশরে থাকা 'আদাউইয়া তরিকার' অনুসারীরা সমাধিসৌধটি নির্মাণ করেন। কেউ কেউ এই সমাধিসৌধটিকে একই নামের জয়েন আদ-দিন ইউসুফ আবু আল-মাহাসিনের বলে মনে করে থাকেন। তিনি মামলুক শাসক আল-নাসির মুহাম্মদের বিরুদ্ধে একটি ব্যর্থ বিদ্রোহের নেতৃত্ব দিয়েছিলেন।

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১৩২৪-এ মৃত্যু
বিষয়শ্রেণী:আরব বংশোদ্ভূত ব্যক্তি
বিষয়শ্রেণী:ইয়াজিদি ব্যক্তি
অঙ্কু পাণ্ডে

**অঙ্কু পাণ্ডে** (জন্ম বিশাখাপত্তনম, ১৩ই নভেম্বর ১৯৭০) ভারতের উত্তরাখণ্ডের নৈনিতাল থেকে আসা একজন চলচ্চিত্র প্রযোজক।

ভায়াকম১৮ মোশন পিকচার্সের সৃজনশীল প্রধান হিসেবে, শিল্পে নতুন প্রতিভা এবং ফ্র্যাঞ্চাইজি প্রবর্তনের দায়িত্ব অঙ্কু পালন করেছেন।

তিনি সকল প্রচার মাধ্যম এবং বিনোদন মঞ্চ জুড়ে কাজ করেছেন। তিনি একজন সম্পাদক হিসেবে তাঁর কর্মজীবন শুরু করেন এবং তারপর বিভিন্ন তথ্যচিত্র এবং টেলিভিশন বিজ্ঞাপন পরিচালনা ও প্রযোজনা করেন।

তিনি লস অ্যাঞ্জেলেসের আমেরিকান ফিল্ম ইনস্টিটিউটের একজন প্রাক্তন ছাত্রী।

## প্রারম্ভিক জীবন
অঙ্কু নৈনিতালের সেন্ট মেরি'স কনভেন্ট হাই স্কুল থেকে স্কুলের এবং শিমলার সেন্ট বেডে'স কলেজ থেকে কলেজের পড়াশোনা করেছেন।

## কর্মজীবন
১৯৯৪ সালে তিনি দিল্লিতে চলে আসেন এবং দিলীপ পাড়গাঁওকর ও বিনোদ দুয়ার অধীনে সহকারী প্রযোজক এবং প্রতিবেদক হিসেবে তাঁর কর্মজীবন শুরু করেন। সেখান থেকে তিনি ফ্রেম্যান্টল ইণ্ডিয়ায় কাজ শুরু করেন। এরপর তিনি ব্যবসায়িক চ্যানেল বিআইটিভি-তে সম্পাদক হিসেবে যোগদান করেন। *গ্রাস ভ্যালি সুইচার*-এর ব্যবহার এবং সেইসঙ্গে *অ্যাভিড* ব্যবহার ক'রে সম্পাদনা করার প্রশিক্ষণপ্রাপ্ত প্রথম কয়েকজনের মধ্যে তিনি একজন ছিলেন। বিআইটিভির পর তিনি কর্পোরেট চলচ্চিত্রের পরিচালক ও সম্পাদক হিসেবে ফ্রিল্যান্স কাজ করেছেন, টিভির অনুষ্ঠান সম্পাদনা করেছেন, বিজ্ঞাপন ও তথ্যচিত্র পরিচালনা ও প্রযোজনা করেছেন। এরপর তিনি আমেরিকান ফিল্ম ইনস্টিটিউটে চলচ্চিত্র প্রযোজনায় স্নাতকোত্তর ডিগ্রি অর্জনের জন্য লস অ্যাঞ্জেলেসে চলে যান। ২০০৬ সালে ভারতে ফিরে আসার পর, তিনি মুম্বাই চলে যান এবং রাম গোপাল বর্মা প্রোডাকশনের সাথে তাঁর চলচ্চিত্র জীবন শুরু করেন। সেখানে তিনি একজন নির্বাহী প্রযোজক হিসেবে কাজ করেন। এরপর তিনি জাতীয় ও আন্তর্জাতিক চলচ্চিত্র স্টুডিওগুলির সাথে প্রযোজনার কাজ করেন। তিনি ওয়ার্নার ব্রাদার্স ইণ্ডিয়ার জন্য স্থানীয় উৎপাদনের ব্যবস্থা করেন।

অঙ্কু পাণ্ডে বালাজি টেলিফিল্মস গ্রুপের সহযোগী প্রতিষ্ঠান আল্ট বালাজীর প্রধান সৃজনশীল কর্মকর্তা ছিলেন। এরপর তিনি ভায়াকম১৮ মোশন পিকচার্সের *সৃজনশীল এবং উন্নয়ন* প্রধান হিসেবে যোগদান করেন। তিনি ভায়াকম১৮ মোশন পিকচার্সের জন্য নতুন প্রতিভা এবং ছোট বাজেটের চলচ্চিত্রের উপর দৃষ্টি নিবদ্ধ করার জন্য *টিপিং পয়েন্ট ফিল্মসও* শুরু করেছিলেন। তিনি এএলটিবালাজির জন্য *[[রাগিনী এমএমএস]]* উৎস তৈরি করেন এবং ভায়াকম ১৮ মোশন পিকচার্সের জন্য *[[গ্যাংস অব ওয়াসেপুর|গ্যাংস অফ ওয়াসেপুর]], [[ইসলামে শয়তান|শয়তান]], তনু ওয়েডস মনু* এবং *পেয়ার কা পঞ্চনামা* অনুমোদন করেন।

২০১৩ সাল থেকে, অঙ্কু তাঁর প্রযোজনা সংস্থা *মনোময় মোশন পিকচার্স প্রাইভেট লিমিটেডে* চলচ্চিত্র উন্নয়ন এবং প্রযোজনা করছেন।

২০২০ সালে, তিনি শাবানা আজমি এবং সানজিদা শেখ অভিনীত একটি ভৌতিক / রহস্যময় চলচ্চিত্র, *কালী খুহি* প্রযোজনা করেন। ছবিটি নেটফ্লিক্সের একটি মূল প্রযোজনা।

অঙ্কু হলেন হৃতিক রোশন এবং দীপিকা পাড়ুকোন অভিনীত *[[ফাইটার]]* চলচ্চিত্রের একজন প্রযোজক, এই ছবিটি ২০২৪ সালের ২৫শে জানুয়ারী প্রেক্ষাগৃহে মুক্তি পায়।

## চলচ্চিত্র তালিকা

; ভায়াকম ১৮ মোশন পিকচার্স

## তথ্যসূত্র

## বহিঃসংযোগ

* 

বিষয়শ্রেণী:১৯৭০-এ জন্ম
বিষয়শ্রেণী:উত্তরাখণ্ডের ব্যক্তি
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:ভারতীয় টেলিভিশন প্রযোজক
বিষয়শ্রেণী:ভারতীয় নারী টেলিভিশন প্রযোজক
বিষয়শ্রেণী:অন্ধ্রপ্রদেশের চলচ্চিত্র প্রযোজক
বিষয়শ্রেণী:ভারতীয় নারী চলচ্চিত্র প্রযোজক
বিষয়শ্রেণী:জীবিত ব্যক্তি
রাজশ্রী পাথি

**রাজশ্রী পাথি** (জন্ম: ১৫ এপ্রিল ১৯৫৬) তামিলনাড়ুর কোয়েম্বাটুরের একজন ভারতীয় উদ্যোক্তা। তিনি রাজশ্রী গ্রুপ অফ কোম্পানিজ-এর চেয়ারপারসন এবং ব্যবস্থাপনা পরিচালক, তিনি ইণ্ডিয়া ডিজাইন ফোরামের প্রতিষ্ঠাতা। রাজশ্রী গ্রুপের বিভিন্ন দিকে ব্যবসায়িক মনোযোগ রয়েছে, এর মধ্যে রয়েছে খাদ্য ও কৃষি, জ্বালানি, ভ্রমণ, স্বাস্থ্য, আতিথেয়তা এবং শিল্পকলা। কনটেমপ্লেট আর্ট গ্যালারি এবং সিওসিসিএ-এর মাধ্যমে রাজশ্রী পাথি কোয়েম্বাটুরে পরিবেশনা শিল্প এবং সমসাময়িক শিল্প আন্দোলনেরও প্রচার করেন।

## প্রারম্ভিক জীবন
রাজশ্রী পাথি হলেন পিএসজি পরিবারের বিখ্যাত শিল্পপতি জি ভারদরাজের মেয়ে, তাঁরা তেলুগু। তিনি লক্ষ্মী মিলসের চেয়ারম্যান এবং ব্যবস্থাপনা পরিচালক এস পাথির সাথে বিবাহবন্ধনে আবদ্ধ।

## পেশাগত কর্মজীবন
রাজশ্রী সুগার্স অ্যাণ্ড কেমিক্যালস লিমিটেড হল এমন একটি কোম্পানি যাদের আগ্রহ চিনি, ডিস্টিলারি, বিদ্যুৎ উৎপাদন এবং জৈবপ্রযুক্তির মতো সমন্বিত ক্ষেত্রগুলিতে রয়েছে। এটি তাঁর বাবা জি ভারদরাজ প্রতিষ্ঠা করেছিলেন। রাজশ্রী পণ্যের পরিসরের মধ্যে রয়েছে সাদা চিনি, অ্যালকোহল, জৈব সার, জৈব-পণ্য এবং শক্তি।

## পুরস্কার এবং স্বীকৃতি

* আগামীকালের গ্লোবাল লিডার্স (১৯৯৬), ওয়ার্ল্ড ইকোনমিক ফোরাম
* আইজেনহাওয়ার এক্সচেঞ্জ ফেলোশিপ (২০০০)
* পদ্মশ্রী (২০১৩), ভারত সরকার

## বহিঃসংযোগ

* রাজশ্রী সুগারস রাজশ্রী সুগারস অ্যাণ্ড কেমিক্যালস লিমিটেড ওয়েবসাইট।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:বাণিজ্য ও শিল্পে পদ্মশ্রী প্রাপক
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:কোয়েম্বাটুরের ব্যক্তি
বিষয়শ্রেণী:তামিলনাড়ুর ব্যবসায়ী
উইসোকি মাজোইকি

**উইসোকি মাজোইকি** ( ; ) হল উত্তর-পূর্ব পোল্যান্ডের পোডলাস্কি ভয়েভোডশিপের একটি শহর। এটি Wysokie Mazowieckie কাউন্টির রাজধানী।  জনসংখ্যা ১০,০৩৪  .
## তথ্যসূত্র

বিষয়শ্রেণী:পোল্যান্ডের জনবহুল নদীতীরবর্তী স্থান
বিষয়শ্রেণী:পোল্যান্ডের হলোকাস্ট স্থান
লেডি ঝাং (পূর্ব উ)

**লেডি ঝাং** (তৃতীয় শতাব্দী - ২৫৩ খ্রিস্টাব্দ) ছিলেন তিন রাজ্যের একজন চীনা সম্ভ্রান্ত মহিলা। তিনি পূর্ব উ রাজবংশের যুবরাজ সান হের প্রধান স্ত্রী ছিলেন। তিনি ছিলেন ঝাং চেং- এর কন্যা এবং ঝাং ঝাও- এর নাতনী। উপরন্তু, তিনি ঝুগে কে- এর ভাগ্নী ছিলেন।
## জীবনী
লেডি ঝাং-এর বাবা ঝাং চেং তার প্রথম স্ত্রীকে হারানোর পর, ঝাং ঝাও চু্গে জিনের কন্যাকে তার দ্বিতীয় স্ত্রী হিসাবে গ্রহণ করতে চেয়েছিলেন। তবে ঝাং চেং, যিনি চু্গে জিনের বন্ধু ছিলেন এবং বয়সে খুব বেশি বড় ছিলেন না, তিনি দ্বিধাগ্রস্ত ছিলেন। পরবর্তীতে, সুন চুয়ানের অনুরোধে ঝাং চেং শেষ পর্যন্ত চু্গে জিনের কন্যাকে বিয়ে করেন এবং তাদের ঘরেই লেডি ঝাং জন্ম নেন। লেডি ঝাং-এর একজন সৎভাই ছিলেন, ঝাং ঝেন, যিনি একই মায়ের সন্তান ছিলেন। পরবর্তীতে, লেডি ঝাং লু কাংকে বিয়ে করেন।

পূর্ব উ-র শাসক সুন চুয়ান তার তৃতীয় পুত্র সুন হের সঙ্গে লেডি ঝাং-এর বিয়ের আয়োজন করেন এবং এমনকি সুন হেকে নির্দেশ দেন যাতে তিনি ঝাং চেংকে শ্বশুর হিসাবে সম্মান করেন। সুন হে ও লেডি ঝাং-এর সম্পর্ক শান্তিপূর্ণ ছিল এবং তিনি তার কাকা ঝাং শিউ-এর কাছে যাওয়ার আমন্ত্রণ পান।

২৫১ খ্রিস্টাব্দে, সুন হেকে নানইয়াংয়ের রাজপুত্র হিসাবে নিযুক্ত করা হয় এবং তিনি চাংশায় বসবাস করতে থাকেন। পরবর্তীতে, যখন সুন লিয়াং সিংহাসনে আরোহণ করেন, লেডি ঝাং চেন চিয়ানকে সম্রাজ্ঞী মায়ের কাছে স্মারকলিপি পেশ করার জন্য পাঠান এবং একই সঙ্গে তার মাতৃকুলের কাকা, চু্গে কেকে দেখতে পাঠান, যিনি তখন ক্ষমতায় ছিলেন। চু্গে কে চেন চিয়ানকে বলেছিলেন, "লেডি ঝাংকে বলো, একদিন আমি তাকে সকল নারীর ওপরে স্থান দেব।" তবে কিছুদিনের মধ্যেই, সুন জুন চু্গে কেকে হত্যা করেন। চু্গে কের এই কথা অনেকেই সুন হেকে পুনরায় প্রতিষ্ঠা করার ইঙ্গিত হিসাবে দেখেছিলেন, তাই সুন জুন ও সুন লুবান সুন হেকে সিনদু কাউন্টিতে নির্বাসিত করেন এবং তার মৃত্যুদণ্ড কার্যকর করার নির্দেশ দেন।

সুন হে বিদায় নেওয়ার সময় লেডি ঝাং বলেছিলেন, "ভালো হোক বা মন্দ, আমি তোমার সঙ্গেই থাকব। আমি একা বেঁচে থাকতে পারব না।" এরপর, এই দম্পতি একসঙ্গে আত্মহত্যা করেন। সুন হাও-এর জন্মদাতা মা, লেডি হে, সুন হাও ও তার তিনজন ছোট ভাইকে বড় করে তোলেন।

পরবর্তীতে, সুন হাও সিংহাসনে বসলে তার মা লেডি হেকে সম্রাজ্ঞী ও সম্রাজ্ঞী মা হিসাবে মর্যাদা দেওয়া হয়, তবে তার জন্মদাতা মায়ের কথা কোথাও উল্লেখ করা হয়নি।

লেডি ঝাং ও সুন হের কনিষ্ঠ পুত্র, সুন জুন, পরবর্তীকালে সুন হাও-এর নির্দেশে মৃত্যুদণ্ডপ্রাপ্ত হন। তাদের একটি কন্যাও ছিল, যিনি একজন রাজকুমারীর মর্যাদায় লু জিংকে বিয়ে করেছিলেন।
## উৎস
* *তিন রাজ্যের নথি* (সাঙ্গুওঝি), উ বই ৫, স্ত্রী ও উপপত্নীদের জীবনী, খণ্ড ৫
## তথ্যসূত্র

বিষয়শ্রেণী:৩য় শতাব্দীর চীনা ব্যক্তি
বিষয়শ্রেণী:পূর্ব উ প্রদেশের ব্যক্তি
বিষয়শ্রেণী:২৫৩-এ মৃত্যু
ওসিয়েকি লেবোর্স্কি রেলওয়ে স্টেশন

**ওসিয়েকি লেবোর্স্কি** হল পোল্যান্ডের ওসিয়েকি লেবোর্স্কি ( পোমেরানিয়ান ভোইভোডশিপ ) -এ অব্যবহৃত পিকেপি রেল লাইন ২৩০ -এর একটি অকার্যকর পিকেপি রেলওয়ে স্টেশন। এটি গ্রামের বাইরে এক কিলোমিটারেরও বেশি দূরে ওসিয়েকি লেবোর্স্কি এবং লুবলেওয়ের মধ্যবর্তী রাস্তার পাশে অবস্থিত।
## তথ্যসূত্র

বিষয়শ্রেণী:পোল্যান্ডের অব্যবহৃত রেলওয়ে স্টেশন
আরএম সিং

**রাহি মহিন্দর সিং**, যিনি **আরএম সিং** নামেই বেশি পরিচিত, একজন পাঞ্জাবিভাষী ভারতীয় চিত্রশিল্পী, চিত্রকর এবং শিক্ষক। তিনি শিল্পী শোভা সিংয়ের অধীনে পড়াশোনা করেছিলেন।  তিনি অনেক গুরুত্বপূর্ণ পুরুষ ও নারীর ছবি এঁকেছেন এবং তার প্রতিকৃতি ভারতের সংসদ এবং ভারতের রাষ্ট্রপতি ভবনে প্রদর্শিত হয়েছে। 
## তথ্যসূত্র

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবের চিত্রশিল্পী, ভারত
বিষয়শ্রেণী:ভারতীয় চিত্রালংকরণশিল্পী
পলিনা হাসুন

**পলিনা হাসুন** ( ; ১৮৯৫–১৯৬৯) ছিলেন একজন ইরাকি সাংবাদিক এবং শিক্ষক, যিনি ইরাকে প্রথম নারী হিসেবে একটি ম্যাগাজিন প্রতিষ্ঠা ও প্রকাশ করেছিলেন।

তিনি *লাইলা* নামক একটি ম্যাগাজিন প্রতিষ্ঠা করেন, যা ১৯২৩ থেকে ১৯২৫ সাল পর্যন্ত চালু ছিল। পলিনা হাসুন ইরাকি সমাজে নারীর অবস্থান এবং তাদের অধিকার নিয়ে গুরুত্বপূর্ণ ভূমিকা পালন করেছিলেন।

## জীবন বৃত্তান্ত

হাসুন ১৮৯৫ সালে অটোমান সাম্রাজ্যে (বর্তমান জর্ডানের একটি অঞ্চলে) জন্মগ্রহণ করেন। তার বাবা ছিলেন মেসোপটেমিয়া থেকে এবং মা ছিলেন সিরিয়ান। তাদের পরিবার অটোমান সাম্রাজ্যের বিভিন্ন এলাকায় ঘুরে বেড়াতো, যা এখন সিরিয়া, ফিলিস্তিন ও জর্ডানের অংশ। তারা কিছুদিন মিসরেও বসবাস করেছিলেন, তারপর তিনি বাগদাদে স্থায়ী হন।

সেখানে তিনি নারী জাগরণ ক্লাব-এর অন্যতম প্রতিষ্ঠাতা সদস্য ছিলেন। ১৯২৪ সালে যখন ইরাকের সংবিধান প্রণয়ন পরিষদের উদ্বোধন হয়, পলিনা হাসুন পরিষদের কাছে আবেদন করেন যে, নতুন রাষ্ট্রে নারীদের রাজনৈতিক অংশগ্রহণ থেকে বাদ দেওয়া উচিত নয়। পরিষদের একজন সদস্য, আমজাদ আল-উমারি, নির্বাচনী আইনে থাকা "পুরুষ" শব্দটি মুছে দিয়ে নারীদের অন্তর্ভুক্ত করার প্রস্তাব দেন, তবে তা গ্রহণযোগ্য হয়নি।

সাংবাদিকতায় আগ্রহী হাসুন ১৯২৩ সালে *[[লায়লা (ম্যাগাজিন)|লায়লা]]* প্রতিষ্ঠা করেন। এটি এমন একটি ম্যাগাজিন ছিল, যেখানে "বিজ্ঞান, শিল্প, সাহিত্য, সমাজ ও গৃহস্থালির সাথে সম্পর্কিত সব নতুন ও উপকারী" বিষয় প্রকাশিত হতো। প্রথম সংখ্যা প্রকাশিত হয় ১৫ অক্টোবর ১৯২৩ সালে। ম্যাগাজিনটি দুই বছর চলেছিল এবং শেষ সংখ্যা প্রকাশিত হয় ১৫ আগস্ট ১৯২৫ সালে।

হাসুন আর্থিক সমস্যার কারণে এটি বন্ধ করতে বাধ্য হন। পাশাপাশি তার বিরুদ্ধে চলা নারীবিরোধী প্রচারাভিযানের ফলে তিনি বাগদাদ ছেড়ে যেতে বাধ্য হন। তিনি ১৯২৫ সালের ডিসেম্বরে ইরাক ত্যাগ করেন।

*লায়লা* ম্যাগাজিনকে ইরাকের প্রথম নারীবাদী সাময়িকী হিসেবে বিবেচনা করা হয়। 

এছাড়া, তিনি বাগদাদের একটি বালিকা বিদ্যালয়ের প্রধান শিক্ষিকার দায়িত্বও পালন করেছিলেন।

তার পরবর্তী জীবন সম্পর্কে খুব বেশি তথ্য পাওয়া যায় না। তিনি ১৯৬৯ সালে মৃত্যুবরণ করেন।

## উত্তরাধিকার

হাসুনকে ইরাকের প্রথম নারী সাংবাদিক এবং দেশের একজন নারীবাদী পথিকৃৎ হিসেবে গণ্য করা হয়।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:সম্পাদিকা
বিষয়শ্রেণী:বাগদাদের লেখক
প্রিয়া প্রকাশ

**প্রিয়া প্রকাশ** (জন্ম ১৯৯০) একজন ভারতীয় ব্যবসায়ী এবং নির্বাহী। তিনি হেলথ-সেট-গো-এর প্রতিষ্ঠাতা এবং সিইও।

## প্রাথমিক জীবন এবং শিক্ষা
প্রিয়া প্রকাশ ঋষি ভ্যালি স্কুল এবং লেডি শ্রী রাম কলেজ ফর উইমেনে পড়াশোনা করেছেন। ছোটবেলায়, অতিরিক্ত ওজনের জন্য তাঁকে নির্যাতন করা হত, যার ফলে কলেজে তার খাদ্যাভ্যাসের ব্যাধি দেখা দিয়েছিল। এটি তাঁকে ২০১২ সালে একটি জিমে যোগদানের জন্য অনুপ্রাণিত করে, সেখানে তাঁর একজন শারীরিক দক্ষতার প্রশিক্ষকের সাথে দেখা হয় যিনি তাঁকে স্বাস্থ্যকর খাবার খাওয়ার ব্যাপারে উৎসাহিত করেন।

প্রিয়া প্রকাশকে ফোর্বসের ২০১৮ সালের আণ্ডার ৩০ এশিয়ায় স্বাস্থ্যসেবা ও বিজ্ঞান বিভাগে পুরস্কৃত করা হয়েছিল এবং ২০১৮ সালে ইউনিলিভারের বর্ষসেরা তরুণ উদ্যোক্তা হিসেবে সম্মানিত করা হয়েছিল। তিনি ২০১৯ সালের গ্লোবাল সিটিজেন পুরস্কারও জিতেছেন।

কাজের পাশাপাশি তিনি দিল্লির রাজ্য স্তরের ভারোত্তোলক, টেডএক্স স্পিকার, ক্রসফিট এল১ প্রশিক্ষক এবং একজন উদ্যোগী স্বাস্থ্য ব্লগার।

## কর্মজীবন
বাম|থাম্ব
লেডি শ্রী রাম কলেজ ফর উইমেন থেকে স্নাতক ডিগ্রি অর্জনের পর, প্রিয়া প্রকাশ ফিনান্সে কর্মজীবন শুরু করেন। ২০১৪ সালের মধ্যে, প্রকাশ *হেলথসেটগো* প্রতিষ্ঠা করেন, যার লক্ষ্য ছিল ভারত জুড়ে শিশুদের মধ্যে সুস্থ আচরণকে উৎসাহিত করা। তিন বছর পর, *হেলথসেটগো* ভারত জুড়ে ১৬টি হাসপাতাল, ৯০ জন ডাক্তার এবং ৩৫টি ক্লিনিকের সাথে অংশীদারিত্বে কাজ করছে।

২০১৮ সালে, *হেলথসেটগো*-এর সম্প্রসারণের কারণে প্রিয়া প্রকাশ ফোর্বসের এশিয়ার ৩০ বছরের কম বয়সী ৩০ জনের তালিকায় স্থান পেয়েছিলেন। তাঁর প্রতিষ্ঠানটি ৭০টি শহরের ৩০০ জনেরও বেশি ডাক্তার এবং শিক্ষককে প্রশিক্ষণ দিয়েছিল স্বাস্থ্যকর খাবার খাওয়ার প্রতি অন্যদের উৎসাহিত করার জন্য, এটি ৮০,০০০ এরও বেশি শিক্ষার্থীকে প্রভাবিত করেছে বলে অনুমান করা হয়। *হেলথসেটগো* স্কুলগুলিতে যে বাস্তবায়নগুলি যুক্ত করেছে তার মধ্যে একটি ছিল শিশুদের স্বাস্থ্য এবং বিকাশ পর্যবেক্ষণ করার জন্য স্কুল চলাকালীন স্বাস্থ্য মূল্যায়ন পরিচালনা করা। এর অর্থ হল রোগের প্রাথমিক লক্ষণগুলি দ্রুত ধরা পড়ে এবং তার সমাধান করা সম্ভব হয়। মেডিকেল পরীক্ষা শেষে, স্কুলগুলিকে ভবিষ্যতে স্বাস্থ্য সম্পর্কিত সমস্যাগুলি কিভাবে উন্নত করা যায় এবং মূল্যায়ন করা যায় সে সম্পর্কে পরামর্শ দেওয়া হয়েছিল। তিনি বিশ্ব স্বাস্থ্য দিবস উদযাপনের জন্য একটি বার্ষিক *হেলথসেটগো* রান আয়োজনেও সাহায্য করেছিলেন। পরের বছর, তিনি কার্টিয়ার উইমেন'স ইনিশিয়েটিভ অ্যাওয়ার্ডসের ফাইনালিস্ট ছিলেন। ডিসেম্বরের শেষের দিকে, তিনি সিসকো ইয়ুথ লিডারশিপ পুরস্কার জিতেছিলেন, যার মধ্যে *হেলথসেটগো*-কে দেওয়া $২৫০,০০০ অনুদান অন্তর্ভুক্ত ছিল।

## মন্তব্য

## তথ্যসূত্র

বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:ভারতীয় নারী কোম্পানি প্রতিষ্ঠাতা
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ভারতীয় প্রধান নির্বাহী
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:যাচাইকরণ ব্যর্থ হওয়াসহ নিবন্ধ
অভিন্ন বংশধর

**অভিন্ন বংশধর** বলতে জীববিজ্ঞানের এমন একটি ধারণাকে বুঝায়, যা দ্বারা দুই বা ততোধিক নতুন প্রজাতির পূর্বপুরুষ হিসেবে একটি প্রজাতিকে ব্যাখ্যা করা যায়। আধুনিক বিবর্তনীয় জীববিজ্ঞানের মতে, পৃথিবীর সমস্ত জীব একক পূর্বপুরুষের বংশধর হতে পারে, যাকে সর্বশেষ সর্বজনীন সাধারণ পূর্বপুরুষ (LUCA) বলা হয়। অর্থাৎ, পৃথিবীর সমস্ত জীব—উদ্ভিদ, প্রাণী, ব্যাকটেরিয়া ও মানবসহ প্রতিটি জীবের উৎপত্তির শিকড় একটি সাধারণ পূর্বপুরুষের সঙ্গে যুক্ত।

প্রজাতি গঠনের (speciation) একটি ফল হল সাধারণ বংশধর, যেখানে একটি পূর্বপুরুষীয় জনগোষ্ঠী থেকে একাধিক নতুন প্রজাতির উদ্ভব ঘটে। দুটি প্রজাতির যে পূর্বপুরুষ যত বেশি কাছের (নিকট অতীতে অস্তিত্ব বিদ্যমান), তাদের মধ্যে মিলগত বৈশিষ্ট্য ততবেশি দেখা যায়। উদাহরণস্বরুপ, মানুষ ও শিম্পাঞ্জির অভিন্ন পূর্বপুরুষ ৫-৭ মিলিয়ন বছর পূর্বে, মানুষ ও কুকুরের আদি অভিন্ন পূর্বপুরুষ ৯০-১০০ মিলিয়ন বছর আগে পৃথিবীতে বাস করত। বর্তমানে পৃথিবীর সকল জীবের সর্বশেষ সর্বজনীন সাধারণ পূর্বপুরুষ (LUCA) আনুমানিক ৩.৯ বিলিয়ন বছর আগে বিদ্যমান ছিল। পৃথিবীতে জীবনের প্রাচীনতম দুটি প্রমাণ হলো: জীবজ উৎসের গ্রাফাইট, যা ৩.৭ বিলিয়ন বছর পুরনো শিলা থেকে পাওয়া গেছে, যা পশ্চিম গ্রীনল্যান্ডে আবিষ্কৃত হয়েছে। মাইক্রোবিয়াল ম্যাটের জীবাশ্ম, যা ৩.৪৮ বিলিয়ন বছর পুরনো বালুকাপাথরে পাওয়া গেছে, যা পশ্চিম অস্ট্রেলিয়ায় আবিষ্কৃত হয়েছে। বর্তমানে পৃথিবীর সমস্ত জীবের একটি সাধারণ জিনগত উত্তরাধিকার রয়েছে। তবে বিবর্তনের প্রাথমিক পর্যায়ে অনুভূমিক জিন স্থানান্তর (horizontal gene transfer - HGT) ব্যাপকভাবে ঘটেছিল, যা জীবন একক পূর্বপুরুষ থেকে এসেছে কিনা (মোনোফাইলি) সে সম্পর্কে প্রশ্ন তোলে। বিজ্ঞানীরা ৬,৩৩১টি সাধারণ জিনগুচ্ছ শনাক্ত করেছেন, যা পৃথিবীর সমস্ত প্রাণীর মধ্যে পাওয়া যায়। ধারণা করা হয়, এগুলো ৬৫০ মিলিয়ন বছর আগে প্রাক-ক্যামব্রিয়ান যুগে বসবাসকারী একটি সাধারণ পূর্বপুরুষ থেকে উদ্ভূত হয়েছে।

সর্বজনীন সাধারণ বংশধরের ধারণা প্রথমবারের মতো ১৮৫৯ সালে ব্রিটিশ প্রকৃতিবিদ চার্লস ডারউইন তাঁর বই "প্রজাতির উৎপত্তি"-এর শেষ বাক্যে প্রস্তাব করেন:

## তথ্যসূত্র

বিষয়শ্রেণী:বিবর্তনমূলক জীববিজ্ঞান
বিষয়শ্রেণী:সাম্প্রতিক সাধারণ পূর্বপুরুষগণ
ইসলামিক শিক্ষা পরিষদ

**ইসলামিক শিক্ষা পরিষদ** একটি গবেষণা প্রতিষ্ঠান এবং সম্পদ সংস্থা। এই সংস্থা ফাউন্টেন ভ্যালি, ক্যালিফোর্নিয়ায় অবস্থিত। পরিষদের "মুসলিম একাডেমিক ধর্মবিশারদ, ইতিহাসবিদ, রাজনৈতিক বিজ্ঞানী" "মার্কিন যুক্তরাষ্ট্রের পাবলিক শিক্ষাকে সমর্থন এবং শক্তিশালী করার" জন্য "ইসলামে নাগরিক, নৈতিক এবং শিক্ষাগত নীতির উপর ভিত্তি করে কাজ করতে" চায়।

## সমালোচনা

ডায়ান রাভিচের মতে, প্রধান পাঠ্যপুস্তক প্রকাশকরা কাউন্সিলকে প্রকাশনার আগে উপাদান পর্যালোচনার সুযোগ দেয়। এই প্রথার ফলে, "তারা এমন কোনো বিষয় অন্তর্ভুক্ত করে না যা শিক্ষার্থীদের ইসলামি মৌলবাদ ও পাশ্চাত্য উদারতাবাদের মধ্যে দ্বন্দ্বগুলো বোঝার সক্ষমতা দিতে পারত।"

গিলবার্ট সেওয়াল, নিউজউইক এর প্রাক্তন শিক্ষা সম্পাদক এবং "ইসলাম এবং পাঠ্যপুস্তক" এর লেখক ছিলেন। তিনি পাঠ্যপুস্তক প্রকাশকদের সমালোচনা করেছেন কারণ তারা "ইসলামী সংস্থাগুলিকে — বিশেষ করে ইসলামিক শিক্ষা পরিষদ — তাদের উপর শক্তি প্রয়োগ করতে এবং কার্যত সেন্সর হিসেবে কাজ করতে অনুমতি দিয়েছে।"

সমালোচকরা পরিষদকে "একটি কনটেন্ট গেটকিপার এবং এটি প্রকাশকদের উপর প্রায় অবাধ ক্ষমতা রাখে" বলে অভিহিত করেছেন এবং দাবি করেছেন যে "ফলস্বরূপ, ইতিহাস পাঠ্যপুস্তকগুলি ইসলামের সঙ্গে ইসলামিস্টদের দাবি করা শর্তে মানিয়ে নিয়েছে।"

আমেরিকান টেক্সটবুক কাউন্সিল এর একটি প্রতিবেদন পরিষদকে "একটি আধুনিক সেন্সরশিপ এজেন্ট" বলে অভিহিত করেছে এবং এটিকে "বাস্তবে একটি রাজনৈতিক প্রবক্তা সংস্থা" বলে অভিযুক্ত করেছে যেটি একটি "ইসলামিস্ট" ইতিহাস উপস্থাপন করতে চায়।

## প্রতিক্রিয়া

অনেকে পরিষদকে প্রশংসা করেছেন কারণ এটি "নতুন উপকরণ প্রকাশ করেছে এবং এটি শিক্ষকদের আরও কার্যকরভাবে শেখানোর সুযোগ তৈরি করেছে।"

## সূত্র

বিষয়শ্রেণী:মার্কিন যুক্তরাষ্ট্রে রাজনৈতিক প্রবক্তা গোষ্ঠী
বিষয়শ্রেণী:মার্কিন যুক্তরাষ্ট্র ভিত্তিক ইসলামি সংগঠন
বিষয়শ্রেণী:ইসলামি রাজনৈতিক সংগঠন
বিষয়শ্রেণী:ক্যালিফোর্নিয়ায় ইসলাম
আন-নূর মসজিদ (গুয়াম)

**আন-নূর মসজিদ** ()  একটি সুন্নি মসজিদ যা ম্যানগিলাও, গুয়াম, যুক্তরাষ্ট্রে অবস্থিত। এটি **মসজিদ আন-নূর** নামেও পরিচিত।

## বর্ণনা
গুয়ামের মুসলিম অ্যাসোসিয়েশন ১৯৯০ সালে প্রতিষ্ঠিত হবার পর মসজিদের নির্মাণ কাজ ১৯৯৭ সালে শুরু হয়। পরে এটি ২০০০ সালে সম্পন্ন হয় এবং গুয়ামের একমাত্র মসজিদ হিসেবে উদ্বোধন করা হয়।

মসজিদটিতে নিয়মিত পাঁচ ওয়াক্ত নামাজ, জুমু'আ (*জুমু'আ* নামেও পরিচিত), সন্ধ্যার ক্লাস এবং কমিউনিটি সভা অনুষ্ঠিত হয়।

## আরও দেখুন

* গুয়ামে ইসলাম

## সূত্র

 

বিষয়শ্রেণী:মার্কিন যুক্তরাষ্ট্রের সুন্নি মসজিদ
বিষয়শ্রেণী:২০০০-এ সম্পন্ন মসজিদ
বিষয়শ্রেণী:১৯৯০-এ প্রতিষ্ঠিত ইসলামি সংগঠন
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:২১শ শতাব্দীর মার্কিন যুক্তরাষ্ট্রের মসজিদ
বিষয়শ্রেণী:১৯৯০-এ গুয়ামে প্রতিষ্ঠিত
বায়ত-উল-আহাদ মসজিদ

**বায়ত-উল-আহাদ মসজিদ** দেলাপ-উলিগা-জাররিত, মাজুরো, মার্শাল দ্বীপপুঞ্জ এর একটি মসজিদ। এই সম্প্রদায় আহমদিয়া মতবাদ অনুসারে ইবাদত করে।

## সংক্ষিপ্ত বিবরণ
মসজিদটি ২০১২ সালে উদ্বোধন করা হয় এবং এটি দেশটির একমাত্র মসজিদ। উদ্বোধনী অনুষ্ঠানে দেশটির আহমদিয়া মুসলিম সম্প্রদায়ের সদস্যরা উপস্থিত ছিলেন।

মসজিদটি একটি দুই তলা বিশিষ্ট সাদা ভবন, যার নীল ছাদ এবং দুটি মিনার রয়েছে।

## আরও দেখুন

* মার্শাল দ্বীপপুঞ্জে ইসলাম
* ওশেনিয়ার মসজিদ তালিকা

## তথ্যসূত্র

বিষয়শ্রেণী:২০১২ সালে প্রতিষ্ঠিত মার্শাল দ্বীপপুঞ্জের প্রতিষ্ঠান
বিষয়শ্রেণী:আহমদিয়া মসজিদ
বিষয়শ্রেণী:মার্শাল দ্বীপপুঞ্জে ইসলাম
বিষয়শ্রেণী:ওশেনিয়ার মিনারবিশিষ্ট মসজিদ
বিষয়শ্রেণী:২০১২ সালে সম্পন্ন মসজিদ
বিষয়শ্রেণী:মাজুরো
বিষয়শ্রেণী:২১শ শতাব্দীর ওশেনিয়ার মসজিদ
চুই মসজিদ

**চুই মসজিদ** () একটি মসজিদ, যা চুই, রিও গ্রান্ডে দো সুল, ব্রাজিলে অবস্থিত।

## ইতিহাস
মসজিদের নির্মাণ কাজ ২০০৭ সালে শুরু হয়। তবে অর্থনৈতিক সংকটের কারণে নির্মাণ কাজ অর্ধেক শেষ হওয়ার পর বন্ধ হয়ে যায়।  জানা গেছে যে, মসজিদটি এখনও সম্পূর্ণ নির্মিত না হলেও এটি উপাসনার জন্য উন্মুক্ত রয়েছে।

মসজিদটির মূল প্রার্থনা কক্ষ  এলাকা জুড়ে ১৫০ জন উপাসক ধারণ করতে পারে। এটি দুই তলায় বিভক্ত, যেখানে নিচতলা পুরুষদের জন্য এবং উপরের তলা মহিলাদের জন্য নির্ধারিত। এতে একটি মিনার এবং একটি গম্বুজ রয়েছে, যার বাইরের উচ্চতা ।

## আরও দেখুন

* ব্রাজিলে ইসলাম
* ব্রাজিলের মসজিদের তালিকা

## তথ্যসূত্র

## বহিঃসংযোগ

* 
বিষয়শ্রেণী:প্রস্তাবিত মসজিদ
বিষয়শ্রেণী:ব্রাজিলের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:২১শ শতাব্দীর দক্ষিণ আমেরিকার মসজিদ
ডিয়ার পার্ক মসজিদ

**ডিয়ার পার্ক মসজিদ** অস্ট্রেলিয়ার ভিক্টোরিয়া রাজ্যের মেলবোর্নে ডিয়ার পার্ক নামক উপশহরে অবস্থিত একটি মসজিদ। এই মসজিদটি অস্ট্রেলিয়ান ইসলামিক সোসাইটি অব বসনিয়া এবং হার্জেগোভিনা ইনকর্পোরেটেড কর্তৃক পরিচালিত।

## ইতিহাস
১৯৬০-এর দশকে ভিক্টোরিয়ায় প্রথম বসনীয় মুসলমানরা একত্রিত হয়ে একটি বহু-জাতিগত ইসলামি সম্প্রদায় প্রতিষ্ঠা করে। ১৯৯৩ সালে বসনীয় সম্প্রদায়ের ধর্মীয় কেন্দ্র হিসেবে ডিয়ার পার্ক মসজিদ নির্মিত হয়।

ডিয়ার পার্ক মসজিদ অস্ট্রেলিয়ার অন্যতম বৃহত্তম মসজিদ।

## আরও দেখুন

* অস্ট্রেলিয়ায় ইসলাম

## তথ্যসূত্র

বিষয়শ্রেণী:১৯৯৩-এ সম্পন্ন মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:মেলবোর্নের মসজিদ
বিষয়শ্রেণী:১৯৯৩-এ অস্ট্রেলিয়ায় প্রতিষ্ঠিত
হানিফা মসজিদ

**হানিফা মসজিদ** (**মসজিদ হানিফা** নামেও পরিচিত) নাদরোগা-নাভোসা প্রদেশ, ভিটি লেভু, ফিজিতে অবস্থিত একটি সুন্নি ইসলাম মসজিদ।

## ইতিহাস
২০১৯ সালে ২৫ বছর পুরাতন একটি ছোট মসজিদ পরিদর্শনের পর নাডির ব্যবসায়ী ববি খান একটি নতুন মসজিদ নির্মাণের জন্য তহবিল প্রদানের প্রতিশ্রুতি দেন। ১০ এপ্রিল ২০২১ সালে আনুষ্ঠানিকভাবে উদ্বোধন করা হয়, যার ব্যয় হয় $১&nbsp;মিলিয়ন। প্রকল্পটি সম্পন্ন হতে প্রায় ১৮ মাস সময় লেগেছিল। মসজিদটি খানের মা, হানিফা বেগমের নামে নামকরণ করা হয়েছিল। মসজিদটি যে জমিতে অবস্থিত, সেই জমিটি ওয়েস্টার্ন হোম লিমিটেড দ্বারা দান করা হয় এবং নির্মাণও তারা সম্পন্ন করে। উদ্বোধনী অনুষ্ঠানটি ফাইয়াজ কোয়া, বাণিজ্য, পর্যটন ও পরিবহন মন্ত্রী কর্তৃক পরিচালিত হয়।

## আরও দেখুন

* ফিজিতে ইসলাম
* ফিজির মসজিদের তালিকা

## তথ্যসূত্র

বিষয়শ্রেণী:১৯৯০-এর দশকে প্রতিষ্ঠিত সংগঠন
বিষয়শ্রেণী:২০২১-এ সম্পন্ন মসজিদ
বিষয়শ্রেণী:ফিজির মসজিদ
বিষয়শ্রেণী:নাদরোগা-নাভোসা প্রদেশ
বিষয়শ্রেণী:ওশেনিয়ার সুন্নি মসজিদ
বিষয়শ্রেণী:২১শ শতাব্দীর মসজিদ
হোবার্ট মসজিদ

**হোবার্ট মসজিদ** হোবার্ট, তাসমানিয়া, অস্ট্রেলিয়াতে অবস্থিত একটি মসজিদ।

## সংক্ষিপ্ত বিবরণ
মসজিদটি ১৯৮৫ সালে প্রতিষ্ঠিত হয় এবং এটি তাসমানিয়ার প্রথম মসজিদ।

মসজিদটিতে ৩০০ জন মুসল্লির ধারণক্ষমতা রয়েছে।

## আরও দেখুন

* অস্ট্রেলিয়ায় ইসলাম
* অস্ট্রেলিয়ার মসজিদের তালিকা

## সূত্র

## বহিঃসংযোগ
* 

বিষয়শ্রেণী:হোবার্টের স্থাপত্য
বিষয়শ্রেণী:অস্ট্রেলিয়ার মিনার বিশিষ্ট মসজিদ
বিষয়শ্রেণী:১৯৮৫-এ সম্পন্ন মসজিদ
বিষয়শ্রেণী:অস্ট্রেলিয়ার মসজিদ
বিষয়শ্রেণী:তাসমানিয়ার ধর্মীয় স্থাপনা
বিষয়শ্রেণী:২০শ শতাব্দীর মসজিদ
হুনকার মাহফিল

***হুনকার মাহফিল*** একটি কাঠামো যা মসজিদের নামাজ কক্ষে অবস্থিত এবং এটি সুলতান, রাজপরিবারের সদস্য এবং উচ্চপদস্থ সরকারি কর্মকর্তাদের উপাসনার জন্য ব্যবহৃত হয়। এটি অটোমান মসজিদে উদ্ভূত হয়েছিল, বিশেষ করে তুরস্কের মসজিদে। সাধারণত উঁচু স্থানে নির্মিত, এটি গোপনীয়তা প্রদান করে এবং সম্ভাব্য হত্যাকারীদের থেকে সুরক্ষা দেয়। এটি প্রায়শই একটি *হুনকার কাসরি* এর সাথে সংযুক্ত থাকে।

## গ্যালারি

File:Bursa Yeşil Camii - Green Mosque (40).jpg|গ্রীন মসজিদ
File:Bursa Yeşil Camii - Green Mosque (17).jpg
File:Ulu Camii - dual elevated windows.jpg
File:Saray camii hünkar mahfili (3).JPG


## আরও দেখুন
* মাকসুরা

## সূত্র

## বহিঃসংযোগ
* 
* হুনকার মাহফিল কি? ফাতিহ মসজিদের হুনকার মাহফিল ইউটিউবে

বিষয়শ্রেণী:মসজিদ
পোর্ট ভিলা গ্র্যান্ড মসজিদ

**পোর্ট ভিলা গ্র্যান্ড মসজিদ** হলো সুন্নি ইসলাম মসজিদ। মসজিদটি পোর্ট ভিলা, ভানুয়াতুর রাজধানীতে অবস্থিত।

## ইতিহাস
মসজিদটি ১৯৯২ সালে ‘মেলে মুসলিমদের’ দ্বারা প্রতিষ্ঠিত এবং সমাপ্ত হয়েছিল। এটি ছিল ভানুয়াতুতে নির্মিত প্রথম মসজিদ।

## দেখুন এছাড়াও

* ভানুয়াতুতে ইসলাম
* ওসেনিয়ার মসজিদের তালিকা

## রেফারেন্স

বিষয়শ্রেণী:১৯৯২-এ ভানুয়াতুতে প্রতিষ্ঠিত
বিষয়শ্রেণী:২০শ শতাব্দীর ওশেনিয়ার মসজিদ
বিষয়শ্রেণী:ভানুয়াতুতে ইসলাম
বিষয়শ্রেণী:১৯৯২-এ সম্পন্ন মসজিদ
বিষয়শ্রেণী:পোর্ট ভিলা
বিষয়শ্রেণী:ওসেনিয়ায় সুন্নি মসজিদ
আর্জেন্টিনার মসজিদের তালিকা

এটি **আর্জেন্টিনায় মসজিদের তালিকা**। এটি আর্জেন্টিনায় মসজিদ (আরবি: মসজিদ, স্প্যানিশ: মেসকিতা) এবং ইসলামী কেন্দ্রগুলির তালিকা প্রদান করে। এটি আর্জেন্টিনায় কিছু মসজিদ তালিকাভুক্ত করা হয়েছে, তবে সম্পূর্ণ মসজিদের তালিকা এতে নাও থাকতে পারে।

আর্জেন্টিনায় ১০টিরও বেশি প্রতিষ্ঠিত মসজিদ রয়েছে। ইসলামের আর্জেন্টিনায় বৃদ্ধি এবং মুসলিম পর্যটকদের সংখ্যা বৃদ্ধির সঙ্গে সঙ্গে মসজিদের সংখ্যা বৃদ্ধি পাচ্ছে। তবে, প্রধান শহরের বাইরে মসজিদ বা মুসলিম প্রার্থনা সুবিধা খুঁজে পাওয়া কঠিন।

## আর্জেন্টিনায় মসজিদের তালিকা

## আরও দেখুন

* আর্জেন্টিনায় ধর্ম
* আর্জেন্টিনায় ইসলাম
* দক্ষিণ আমেরিকায় মসজিদের তালিকা

## তথ্যসূত্র

বিষয়শ্রেণী:আর্জেন্টিনায় মসজিদ
আর্জেন্টিনা
সিন্ধুজা রাজারামন

**সিন্ধুজা রাজারামন** একজন ভারতীয় অ্যানিমেটর এবং ব্যবসায়ী। তিনি ১৪ বছর বয়সে ভারতের সর্বকনিষ্ঠ সিইও এবং দ্বি-মাত্রিক অ্যানিমেটর হয়ে ওঠেন। তিনি চেন্নাই -ভিত্তিক একটি অ্যানিমেশন কোম্পানি *সেপ্পান*-এর ভারতের সর্বকনিষ্ঠ সিইও হয়েছেন এবং এর জন্য তিনি গিনেস ওয়ার্ল্ড রেকর্ডের অধিকারী হয়েছেন বলে জানা গেছে। সেপ্পান ২০১০ সালের অক্টোবরে প্রতিষ্ঠিত হয়েছিল এবং ২০১৪ সালে এর দশজন কর্মচারী ছিল।

তিনি তিনটি প্রকল্পে কাজ করেছেন, যার মধ্যে একটি হল ত্যাগরায় নগরের প্রতিরূপ তৈরির প্রকল্প। তিনি জয়-আলুকাসের সাথে একটি বিজ্ঞাপনচিত্রও করেছেন। তিনি কোরেলের ব্র্যাণ্ড অ্যাম্বাসেডর হিসেবে কাজ করেন, যারা তাঁকে বিশ্বের সর্বকনিষ্ঠ ডিজিটাল অনুকরণশিল্পী (ক্যারিকেচারিস্ট) হিসেবে বর্ণনা করেছে।

## ইতিহাস
সিন্ধুজা রাজারামন ১৯৯৭ সালের ২৬শে জানুয়ারি জন্মগ্রহণ করেন। তাঁর বাবা হলেন তামিলনাড়ুর প্রথম ডিজিটাল ব্যঙ্গচিত্রশিল্পী, যিনি রামনাথপুরম জেলার বাসিন্দা। তাঁর ছোট বোন ভারতের সর্বকনিষ্ঠ হাইকু লেখক।

সিন্ধুজা ষষ্ঠ শ্রেণীতে পড়ার সময় থেকে অ্যানিমেশন শেখা শুরু করেন। পরে তিনি দশম প্ল্যানেট টেকনোলজিসের প্রতিষ্ঠাতা কুমারন মণির অধীনে চার বছর কাজ করেন। নবম শ্রেণীতে, তিনি একটি এনজিও কর্তৃক আয়োজিত একটি অ্যানিমেশন প্রতিযোগিতায় অংশ নিয়েছিলেন যেখানে তিনি ১০ ঘন্টার মধ্যে তিন মিনিটের একটি অ্যানিমেশন চলচ্চিত্র তৈরি করেছিলেন। এটি দ্রুততম অ্যানিমেশন চলচ্চিত্র হিসাবে বিশ্ব রেকর্ডে স্থান করে নিয়েছিল। হায়দ্রাবাদে অনুষ্ঠিত গেমিং অ্যাণ্ড অ্যানিমেশন কনক্লেভ ২০১০-এ ন্যাসকম তাঁকে দ্রুততম ২ডি অ্যানিমেটর হিসেবে পুরস্কৃত করে। তিনি তাঁর স্কুল, ভেলামল ম্যাট্রিকুলেশন স্কুলে দশম শ্রেণী পর্যন্ত পড়াশোনা করেছেন, এবং তারপর থেকে বাড়িতেই পড়াশোনা করেছেন।

১৪ বছর বয়সে, সেপ্পান এন্টারটেইনমেন্ট প্রাইভেট লিমিটেডের সিইও হিসেবে দায়িত্ব নেওয়ার পর, ন্যাশনাল অ্যাসোসিয়েশন অফ সফটওয়্যার অ্যাণ্ড সার্ভিস কোম্পানিজ তাঁকে দেশের সবচেয়ে কম বয়সী সিইও হিসেবে স্বীকৃতি দেয়। 'ফার্স্ট প্ল্যানেট টেকনোলজি (এফপিটি)' নামে একটি এনজিও তাঁর সম্ভাবনাকে স্বীকৃতি দেয় এবং তাঁকে 'সেপ্পান.কম' নামে একটি নতুন উদ্যোগ শুরু করার জন্য অর্থায়ন করে। অ্যানিমেশনে তাঁর দক্ষতা এবং গতির প্রতি সম্মান জানাতে, তাঁর পরামর্শদাতা, দশম প্ল্যানেট টেকনোলজির সিইও কুমারান মানি এই পোস্টটি তৈরি করেছিলেন। তিনি 'আইক্যাট' ডিজাইন অ্যাণ্ড মিডিয়া থেকে স্নাতক ডিগ্রি অর্জন করেছেন।

## তথ্যসূত্র


বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:চেন্নাইয়ের ব্যবসায়ী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় প্রধান নির্বাহী
বিষয়শ্রেণী:ভারতীয় অ্যানিমেশন নির্মাতা
বিষয়শ্রেণী:ভারতীয় শিশু ব্যবসায়ী
শোভনা কামিনেনি

**শোভনা কামিনেনি** একজন ভারতীয় ব্যবসায়িক নির্বাহী এবং অ্যাপোলো হাসপাতালের নির্বাহী ভাইস-চেয়ারপারসন।

## প্রাথমিক এবং ব্যক্তিগত জীবন
শোভনা কামিনেনি হলেন অ্যাপোলো হসপিটালসের প্রতিষ্ঠাতা ও চেয়ারম্যান প্রতাপ সি রেড্ডির কন্যা। তাঁর তিন বোন, পৃথা রেড্ডি, সুনীতা রেড্ডি এবং সঙ্গীতা, যাঁরা সকলেই অ্যাপোলো হাসপাতালে নির্বাহী হিসেবে কাজ করেন।

শোভনা কামিনেনি বিবাহ করেছেন অনিল কামিনেনিকে, যিনি একজন ব্যবসায়ী এবং বন্যপ্রাণী সংরক্ষণবিদ। তাঁদের দুই কন্যার নাম, উপাসনা কোনিদেলা এবং অনুষ্পালা ইব্রাহিম। উপাসনা তেলুগু চলচ্চিত্র অভিনেতা রাম চরণকে বিবাহ করেছেন, তিনি অভিনেতা চিরঞ্জীবীর ছেলে। অনুষ্পালা ২০২১ সালের ডিসেম্বরে পেশাদার গাড়ি রেসার আরমান ইব্রাহিমকে বিবাহ করেন।

## কর্মজীবন
শোভনা কামিনেনি অল্প বয়স থেকেই অ্যাপোলো গ্রুপের বিভিন্ন পদে অধিষ্ঠিত ছিলেন। তিনি ২০১৭ থেকে ২০১৮ সাল পর্যন্ত ভারতীয় শিল্প কনফেডারেশনের সভাপতি হিসেবে দায়িত্ব পালন করেন। তিনিই প্রথম মহিলা যিনি এই পদে অধিষ্ঠিত ছিলেন। স্বাস্থ্যসেবা এবং ওষুধ শিল্পে তাঁর কাজের স্বীকৃতিস্বরূপ, তিনি মার্কিন যুক্তরাষ্ট্রের ব্রায়ান্ট বিশ্ববিদ্যালয় থেকে সম্মানসূচক ডক্টরেট ডিগ্রি পেয়েছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:চেন্নাইয়ের ব্যবসায়ী
বিষয়শ্রেণী:জীবিত ব্যক্তি